**NOTĂ INFORMATIVĂ**

**la proiectul de Lege pentru completarea**

**Legii cu privire la investițiile în activitatea de întreprinzător**

**nr.81-XV din 18 martie 2004**

Proiectul de lege „*Pentru completarea Legii cu privire la investițiile în activitatea de întreprinzător nr.81-XV din 18 martie 2004”* a fost elaborat în conformitate cu punctul 3 al Planul de acțiuni pentru implementarea Strategiei naționale de atragere a investițiilor și promovare a exporturilor pentru anii 2016-2020, aprobat prin Hotărârea Guvernului nr.511 din 25 aprilie 2016.

Scopul elaborării proiectului nominalizat este ameliorarea climatului investițional și asigurarea realizării proiectelor investiționale strategice. Această modificare va permite definirea clară a drepturilor, obligațiilor și facilităților investiționale prevăzute pentru proiectele investiționale strategice destinate economiei naționale, inclusiv suportul administrativ acordat investitorilor de către stat.

Proiectul de lege enunțat va oferi Guvernului posibilitatea de a încheia cu investitorii strategici un acord de investiții privind realizarea proiectelor investiționale. Acordul va reduce riscul investițional, va proteja interesele legitime ale investitorilor și va asigura implementarea cu succes a proiectului economic.

Totodată, prezentul proiect de lege prevede că elaborarea, adoptarea și monitorizarea implementării acordului de investiții, precum și principiile și parametrii acestuia vor fi definiți de către Guvern.

Practica internațională de încheiere a acordurilor investiționale cu investitori strategici, în deosebi în țările cu economii în tranziție, s-a dovedit a fi extrem de eficientă.

**Viceministru Vitalie IURCU**